I [[befrielsesregeringen]] i [[1945]] blev Knud Kristensen igen indenrigsminister, og efter folketingsvalget i oktober med stærk [[Socialdemokratiet|socialdemokratisk]] tilbagegang kunne han danne en ren [[Regeringen Knud Kristensen|Venstre-mindretalsregering]]. Knud Kristensen indtog en stærkt national holdning i det [[sydslesvig]]ske spørgsmål og kom efterhånden i modsætningsforhold til et flertal i Folketinget. Han forsøgte at adskille sin holdning som privatmand fra embedet som [[statsminister]], men i oktober [[1947]] faldt han efter et [[mistillidsvotum]] i Folketinget. Trods en tordnende valgsejr ved [[Folketingsvalget 1947|folketingsvalg]] samme måned kunne valgsejren ikke bruges til noget på grund af de parlamentariske forhold.
Politik Samfund Ledelse Ledere